b"\n_START_ARTICLE_\nYang Liwei\n_START_SECTION_\nBakgrunn\n_START_PARAGRAPH_\nHan var f\xc3\xb8dt i Suizhong fylke i Huludao i provinsen Liaoning, et industrielt omr\xc3\xa5de i det n\xc3\xb8ord\xc3\xb8stlige Kina. Yang sin mor var en l\xc3\xa6rer, hans far jobbet med regnskap p\xc3\xa5 en statlig landsbruks-firma. Yang Liwei sin kone er ogs\xc3\xa5 en offiser i Folkets frigj\xc3\xb8ringsh\xc3\xa6r, og de har en s\xc3\xb8nn sammen._NEWLINE_Han gikk inn i Folkets frigj\xc3\xb8ringsh\xc3\xa6r da han var 18 \xc3\xa5r og jobbet seg oppover til han ble oberst (etter \xc3\xa5 ha trukket seg fra videre rom-aktiviteter). Som pilot i Folkets frigj\xc3\xb8ringsh\xc3\xa6r logget han 1350 flytimer som jagerflypilot f\xc3\xb8r han begynte \xc3\xa5 trene til taikonaut.\n_START_SECTION_\nRomfartskarrieren\n_START_PARAGRAPH_\nYang ble utvalgt som taikonaut-kandidat i 1988, og trente romferder siden da. Han ble valgt blant de 14 sist utvalgte til \xc3\xa5 bli den som skulle fly Kina's f\xc3\xb8rste bemannede romferd.  If\xc3\xb8lge en artikkel i kinesiske \xc2\xabYouth Daily\xc2\xbb hadde avgj\xc3\xb8relsen om Yang skulle fly blitt tatt lenge f\xc3\xb8r romferden, men Yang ble ikke informert._NEWLINE_Yang ble skutt opp i verdensrommet i Shenzhou 5, sittende p\xc3\xa5 en Long March 2F-rakett fra Jiuquan oppskytingssenter 01:00 UTC 15. oktober 2003. F\xc3\xb8r oppskytingen hadde nesten ingenting blitt gjort offentlig om de kinesiske taikonautene, hans utvelgelse til ferden ble kun lekket til media dagen f\xc3\xb8r._NEWLINE_Yang gjennomf\xc3\xb8rte ferden sin med jevnlige oppdateringer p\xc3\xa5 sin tilstand, variasjoner av \xc2\xabJeg f\xc3\xb8ler meg bra\xc2\xbb, den siste kom under landingen. Yang snakket med sin kone p\xc3\xa5 den 8. runden rundt Jorden, og forsikret fra rommet: \xc2\xabJeg f\xc3\xb8lger meg veldig bra, ikke bekymr deg\xc2\xbb. I midten av ferden viste den statlige tv-kanalen bilder av Yang, som viftet med et lite kinesisk og FN-flagg inne i kapselen._NEWLINE_Landingskapselen landet i den kinesiske regionen Indre Mongolia omkring 22:00 UTC 16. oktober 2003, etter 14 runder rundt Jorden, og mer enn 600.000\xc2\xa0km. Yang forlot kapselen ca. 15 minutter etter landing, og ble gratulert av Kina's leder Wen Jiabao.\n_START_SECTION_\nEtter romfarten\n_START_PARAGRAPH_\nYang ble, etter romferden, forfremmet til oberst 20. oktober 2003. 7. november mottok Yang utnevnelsen Romhelt av Jiang Zemin. Han mottok ogs\xc3\xa5 en \xc3\xa6resutnevnelse under en seremoni senere. Det kinesiske Universitet i Hongkong har gitt han et \xc3\xa6resdoktorat. Asteroiden 21064 Yangliwei og den fossilerte fuglen Dalingheornis liweii er oppkalt etter han._NEWLINE_P\xc3\xa5 samme m\xc3\xa5te som Sovjetunionen og USA gjorde med sine romfartshelter Jurij Gagarin og John Glenn, ble en offisiell avgj\xc3\xb8relse tatt om \xc3\xa5 ikke lenger bruke Yang p\xc3\xa5 romferder mere. Derfor etter 2005, konsentrerer Yang seg n\xc3\xa5 om treningen av nye taikonauter som assisterende direkt\xc3\xb8r ved det kinesiske Taikonaut Treningssenteret."